Diari Oficial de la Generalitat Valenciana


Sumari del DOGV 5754, del 02-05-2008 (2008/5157)

RESOLUCIÓ de 16 d'abril de 2008, de la Conselleria d'Economia, Hisenda i Ocupació, per la qual s'accepta la cessió gratuïta d'una parcel·la de 21.580 m², situada a Alacant, Las Lomas del Garbinet, realitzada per l'ajuntament del dit municipi a favor de la Generalitat, per a ser destinada a la construcció d'un institut d'educació secundària.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5754

Data del DOGV
:   02-05-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/5157


Data del document
:   16-04-2008

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Alacant
    * transmissió de la propietat
    * cultura regional
    * propietat immobiliària

RESOLUCIÓ de 16 d'abril de 2008, de la Conselleria d'Economia, Hisenda i Ocupació, per la qual s'accepta la cessió gratuïta d'una parcel·la de 21.580 m², situada a Alacant, Las Lomas del Garbinet, realitzada per l'ajuntament del dit municipi a favor de la Generalitat, per a ser destinada a la construcció d'un institut d'educació secundària. [2008/5157]  
L'Ajuntament d'Alacant, en sessió plenària realitzada el dia 2 de març de 1999, va acordar la cessió gratuïta a la Generalitat de la parcel·la de la seua propietat, de 21.580 m² de superfície, situada en Lomas del Garbinet, de la dita població.   
A proposta de la conselleria d'Educació es van iniciar els tràmits legals oportuns per a l'acceptació de la cessió de la parcel·la.  
La cessió es realitza amb la finalitat de destinar la parcel·la a institut d'educació secundària, amb subjecció al que disposa l'article 111 del Reglament de Béns de les Entitats Locals, en tindre l'immoble que se cedix la naturalesa jurídica de patrimonial,  
En conseqüència, basant-se en l'article 44 de la Llei 14/2003, de Patrimoni de la Generalitat, i fent ús de les atribucions conferides per la legislació vigent, resolc  
Primer  
Acceptar la cessió gratuïta de la propietat realitzada per l'Ajuntament d'Alacant de la parcel·la que té 21.580 m² de superfície, situada en Lomas del Garbinet de la dita població, que confronta: nord, est i oest, terrenys de la mercantil Compañía Alicantina de Promociones Inmobiliarias, i sud, carrer Barítono Paco Latorre i carrer Cuarzo.  
Consta inscrita en el Registre de la Propietat d'Alacant 1, al tom 2821, llibre 1893, foli 201, finca 94805, inscripció 1ª.   
Referència cadastral: 4083197SL5743Q3804ZA.  
L'immoble s'accepta lliures de càrregues i gravàmens i al corrent de qualsevol despesa.  
Segon  
La cessió gratuïta realitzada per l'Ajuntament d'Alacant, s'efectua amb la condició de destinar la parcel·la a institut d'educació secundària, i amb subjecció al que disposa l'article 111 del Reglament de Béns de les Entitats Locals.  
Tercer  
L'immoble acceptat s'haurà d'incorporar a l'Inventari General de Béns i Drets de la Generalitat, en concepte de bé de domini públic afecte al servici públic educatiu i adscrit a la conselleria d'Educació, a la qual corresponen les competències demanials sobre este, inclosa la seua administració, defensa i conservació, i inscriure's a nom de la Generalitat en el Registre de la Propietat.   
Quart  
Notificar la present resolució a l'ajuntament cedent i procedir a la seua publicació en el Diari Oficial de la Comunitat Valenciana, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat.  
València, 16 d'abril de 2008.- El conseller d'Economia, Hisenda i Ocupació: Gerardo Camps Devesa